Diari Oficial de la Generalitat Valenciana


Sumari del DOGV 2148, del 19-11-1993 (1993/829803)

RESOLUCIÓ de 6 d'octubre de 1993, del Secretari General de la Conselleria de Cultura, per la qual es classifica i inscriu en el Registre de Fundacions Culturals Privades de la Generalitat Valenciana la Fundació INGEST.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2148

Data del DOGV
:   19-11-1993

Secció del DOGV
:   ALTRES DISPOSICIONS

Número del document
:   1993/829803


Data del document
:   06-10-1993

Organisme emissor
:   Conselleria de Cultura

Tipus de document
:   Resolució

Resolució de 6 d'octubre de 1993, del Secretari General de la Conselleria de Cultura, per la qual es classifica i inscriu en el Registre de Fundacions Culturals Privades de la Generalitat Valenciana la Fundació INGEST.  
Vist l'expedient incoat a instància del Sr. Rafael Vicente Montesinos Zamorano, com a president de la Fundació INGEST.  
Fets  
Primer El Sr. Rafael Vicente Montesinos Zamorano, el Sr. Hipólito Vicente Granero Sánchez i el Sr. Teodoro Berdonces Jiménez, van manifestar expressament la voluntat de constituir una fundació cultural privada amb la denominació Fundació INGEST, segons consta en l'escriptura pública de constitució d'aquesta entitat, autoritzada pel notari del Puig Sr. Juan Robles Santos, amb data 27 de maig de 1993, amb número de protocol 420.  
Segon. Els fins de la fundació són els següents:  
a) Investigació, estudi, desenrotllament, aplicació i ensenyament de tècniques i mitjans de comunicació, transmissió i recepció de tot tipus d'informació.  
b) Foment i aplicació de tecnologies noves de comunicació per a les pimes, i d'una manera especial les pimes del medi agrari.  
c) Difusió d'informació agrària i de tècniques noves de conreu.  
Tercer El beneficiari serà qualsevol persona natural o jurídica, sense cap discriminació, sempre que tinga mèrits suficients relacionats amb els fins fundacionals, i amb subjecció als límits que estableix l'article 1.2.d del Decret 2930/1972, de 21 de juliol.  
Quart. La dotació inicial de la fundació, segons consta en l'escriptura de constitució, reparada per altra amb data 8 de juny de 1993, amb número de protocol 450, atorgada davant el mateix notari, és d'un milió de pessetes (1.000.000 PTA), dipositades en la Caixa d'Estalvis de València, sucursal del Port de Sagunt B, compte corrent número 2933863345.  
Cinquè. El govern de la fundació, de conformitat amb l'article 9 dels estatuts estarà a càrrec del patronat, integrat per les persones següents i en els càrrecs que així mateix es designen:  
- President, departaments d'informació i gestió, societat limitada, representada pel Sr. Rafael Vicente Montesinos Zamorano.  
- Vicepresident, Sr. Teodoro Berdonces Jiménez.  
- Secretari administrador, Sr. Hipólito Vicente Granero Sánchez.  
Tots ells han acceptat els càrrecs en la forma reglamentària.  
Sisè. La resta de l'articulat estatutari regula les altres qüestions que el text reglamentari conté: organització i atribució dels òrgans de govern, obligació de retre compte al protectorat i previsió per al supòsit d'extinció de la fundació.  
Fonaments de dret  
Primer La Constitució espanyola recull en el títol I, capítol II, secció II, article 34, el dret de fundació per a fins d'interès general.  
Segon. L'article 1.1 del Reglament de 21 de juliol de 1992 (BOE del 30 d'octubre), diu que tindran caràcter de fundacions culturals privades aquells patrimonis autònoms destinats primordialment pels seus fundadors a l'educació, la investigació científica i tècnica i administrats sense finalitat lucrativa per les persones a qui en correspon el govern, circumstàncies totes elles que concorren en aquest cas.  
Tercer. La carta fundacional i els estatuts continguts en l'escriptura pública amb data 27 de maig de 1993, amb número de protocol 420, reuneixen els requisits bàsics de l'article 1r del Reglament de 21 de juliol de 1972, i les prescripcions dels articles 6è, 7è i 84 del text,, i és per això que la Fundació INGEST pot ser reconeguda d'interès públic i ser classificada com de promoció, per l'objecte que persegueix segons l'article 5è dels estatuts.  
Quart. L'expedient ha estat tramitat mitjançant el Servei de Fundacions de la Conselleria de Cultura, i aquesta és la competent per a resoldre aquest expedient en virtut de les atribucions que té conferides pel Decret 113/1993, de 26 de juliol, del Govern Valencià (DOGV número 2080, de 2 d'agost de 1993).  
Vista la Constitució vigent, vist el Reglament de les Fundacions Culturals Privades de 21 de juliol i d'altres disposicions d'aplicació legal i pertinent, resolc:  
Primer  
Reconèixer, classificar i inscriure com a fundació cultural privada de promoció, la denominada Fundació INGEST, amb domicili al Port de Sagunt (València), carrer Vicent Andrés Estellés, 1-A.  
Segon  
Aprovar els estatuts amb data 27 de maig de 1993, pels quals s'ha de regir.  
Tercer  
Aprovar el nomenament del primer patronat segons figura en l'escriptura de constitució havent estat acceptats els càrrecs en la forma reglamentària.  
Contra aquesta resolució, que esgota la via administrativa, es podrà presentar recurs contenciós administratiu, en el termini de dos mesos comptadors des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana.  
Per a la interposició d'aquest recurs, serà requisit imprescindible que amb caràcter previ el recurrent en comunique en aquest òrgan, la interposició.  
Tot això de conformitat amb el que preveuen els articles 58 i següents de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre de 1992.  
València, 6 d'octubre de 1993.  
El Secretari General de la Conselleria de Cultura:  
Vicente Todoli Femenia.